stanford-oval/wikipedia huggingface dataset:
Melodifestivalen
Formaatti

Melodifestivalen oli pitkään pääasiassa yksi-iltainen tapahtuma, jossa yleensä 10 kappaletta kilpailivat voitosta, tosin kappaleiden määrä vaihteli vuosien välillä huomattavasti. Joinakin vuosina järjestettiin karsintakilpailuja. Vuonna 2002 kilpailua kuitenkin muutettiin radikaalisti. Se laajeni käsittämään finaalin lisäksi neljä semifinaalia ja pudotuspelityyppisen ohjelman.
Semifinaalit (Deltävlingar) järjestetään ympäri Ruotsia eri kaupungeissa. Niissä kilpailee joko 32 (2002-2014) tai 28 kappaletta (2015-). Kilpailukappaleet jaetaan neljään semifinaaliin, jolloin jokaisessa on joko kahdeksan (2002-2014) tai seitsemän kappaletta (2015-). Semifinaalit koostuvat kahdesta äänestyskierroksesta: katsojat äänestävät ensimmäisellä kierroksella haluamiaan kappaleita, minkä jälkeen, vuodesta riippuen, kahdesta neljään kappaletta pudotetaan pois kisasta. Toisella kierroksella katsojat äänestävät jäljellä olevia kappaleita, ja kierroksen lopussa kunkin kappaleen molemmilla kierroksilla saamat äänet lasketaan yhteen. Kaksi eniten yhteisääniä saanutta kappaletta etenevät finaaliin, ja kolmanneksi ja neljänneksi eniten ääniä saaneet menevät seuraavaan kilpailuosioon.
Pudotuspelejä muistuttava ”toinen mahdollisuus” päästä finaaliin (Andra chansen, vuonna 2002 Vinnarnas val ja vuonna 2003 Tittarnas val) on tarkoitettu kappaleille, jotka tulivat omassa semifinaalissaan kolmansiksi ja neljänsiksi. Andra chansenin formaatti muuttunut huomattavasti vuosien varrella. Vuonna 2002 aiemmista voittajista koostunut paneeli päätti kahdeksasta kappaleesta kaksi finalistia. Vuosien 2003 ja 2006 välillä kappaleiden semifinaaliesitykset näytettiin uudestaan ja kahden äänestyskierroksen aikana päätettiin kaksi finalistia. Vuonna 2007 Andra chansen muutettiin semifinaaleja muistuttavaksi yleisötilaisuudeksi, jossa kappaleet esitetään uudelleen suorassa lähetyksessä. Vuosien 2007 ja 2012 välisenä aikana kappaleet jaettiin ensimmäisellä kierroksella neljään kaksintaistelupariin. Kaksintaisteluiden voittajat etenivät toiselle kierrokselle, josta valittiin uusien kaksintaisteluiden myötä viimeiset kaksi finalistia. Vuosina 2013 ja 2014 katsojat äänestivät ensin semifinaaleja muistuttavaan tapaan kahdella äänestyskierroksella neljä kappaletta kaksintaisteluihin muiden pudotessa kisasta. Neljä valittua kappaletta jaettiin kahteen kaksintaisteluun, joiden voittajat etenivät finaaliin. Vuodesta 2015 alkaen kaksintaisteluja on taas neljä, tosin kaikkien voittajat etenevät finaaliin. Vuonna 2009 kansainvälinen tuomaristo päätti vielä yhden finalistin, tosin ei varsinaisesta Andra chansenista, vaan semifinaaleissa pudonneiden kappaleiden joukosta.
Finaali on vuodesta 2002 aina järjestetty Tukholmassa, mutta aiemmin finaaleja on järjestetty myös Göteborgissa ja Malmössä. Finaalissa on vuodesta 2002 yleensä ollut mukana kymmenen kappaletta, mutta vuonna 2009 niitä oli 11, ja vuodesta 2015 alkaen 12. Kappaleista kahdeksan on valittu suoraan semifinaaleista ja loput Andra chansenista. Näiden kappaleiden joukosta valitaan koko kilpailun voittaja.
Viimeaikaiset kilpailut > Melodifestivalen 2004

Neljään semifinaaliin osallistui yhteensä 32 artistia, jokaisesta kaksi pääsi loppukilpailuun. Lisäksi kunkin semifinaalin 3. ja 4. pääsivät yrittämään andra chansen -kisaan, josta valittiin vielä kaksi. Karsintakilpailujen äänestystapa oli kaksiosainen; ensin valittiin 8 joukosta 5 parasta, sitten niistä edelleen 2. Kaikista semifinaaleista valittiin läpimenijät pelkillä puhelinäänillä. Loppukilpailun kymmenen esiintyjän joukosta valittiin voittaja asiantuntijaraatien ja puhelinäänestyksen antamien pisteiden yhteenlaskulla.
Loppukilpailua Tukholmassa 20. maaliskuuta 2004 seurasi noin 4,1 miljoonaa TV-katsojaa. Kussakin alkukilpailussa puhelinääniä annettiin noin puoli miljoonaa, loppukilpailussa 1,4 miljoonaa.
Kilpailun voitti Lena Philipsson kappaleella "Det gör ont", seuraavina olivat Shirley Clamp, After Dark, Petra Nielsen ja E-Type. Lena Ph voitti sekä tuomari- että yleisöäänestyksen, hän sai 100 tuomaripistettä 132 mahdollisesta ja lähes 300 000 puhelinääntä mikä vastasi 132 pistettä. Hän esitti kappaleensa Euroviisuissa 2004 englanninkielisenä versiona "It Hurts" ja sijoittui kuudenneksi.
Viimeaikaiset kilpailut > Melodifestivalen 2005

Karsinta loppukilpailuun ja itse loppukilpailu seurasivat samaa kaavaa kuin edellisenäkin vuonna, mutta alkukarsintojen äänestysjärjestelmää oli muutettu hieman. Nyt mukana oli tuomaristo joka semifinaaleissa valitsi kaksi viidestä toisen kerran esitettävästä laulusta, ja yleisö valitsi kolme muuta. Loppukilpailuun menevät kappaleet valittiin entiseen tapaan.
Loppukilpailu pidettiin 12. maaliskuuta 2005 Tukholman Globenissa, juontajina Jill Johnson ja Mark Levengood. Alkukilpailuissa annettiin nyt hieman vaisummin puhelinääniä, loppukilpailussa sen sijaan yli puolitoista miljoonaa. Alkukarsinnoissa oli mukana myös suomalainen Arja Saijonmaa, mutta hän jäi ryhmänsä viimeiseksi.
Finaalin ratkaisu oli erittäin tiukka, johtuen tuomarien ja yleisön eriävästä mielipiteestä. Tuomarien suosion keräsi Martin Stenmarck saaden 102 pistettä kappaleella "Las Vegas". Seuraavana oli Shirley Clamp ja "Att älska dig" (86 pistettä), ja vasta kolmantena Nanne Grönvall kappaleella "Håll om mig" saaden 77 pistettä. Puhelinäänestyksessä taas Nanne Grönvall keräsi ylivoimaisen suosion saaden yli 373 000 ääntä. Toisena oli Martin Stenmarck runsaalla 208 000 äänellä – vain hieman enemmän kuin kolmanneksi tullut Caroline Wennergren kappaleella "A Different Kind of Love", joka sai 204 000 ääntä. Sääntöjen mukaisesti yleisön äänet muutettiin pisteiksi vakiokaavalla: eniten ääniä saanut saa 132 pistettä, toinen 110 ja kolmas 88 pistettä, riippumatta siitä, kuinka suuret erot äänimäärissä on. Niinpä lopulta Martin Stenmarck voitti 212 pisteellä ja Nanne Grönvall oli toinen 209 pisteellä. Kolmanneksi tuli Alcazar-yhtye, neljänneksi Shirley Clamp ja viidenneksi Caroline Wennergren. Martin Stenmarck esitti jo alun perin englanninkielisen kappaleensa Euroviisuissa 2005 ja jäi 19. sijalle, mikä oli Ruotsin huonoin tulos sitten vuoden 1992. Tuloksen myötä Ruotsi joutui seuraavana vuonna kilpailemaan semifinaalissa.
Viimeaikaiset kilpailut > Melodifestivalen 2006

Karsinnat ja finaali noudattivat edellisvuosien järjestelmää. Neljä esikarsintaa järjestettiin helmikuun lopussa ja maaliskuun alussa, Andra chansen -tapahtuma 12. maaliskuuta. Finaalissa esiintyi jälleen 10 artistia. Kisan voitti Carola Häggkvist, joten hän edusti Ruotsia euroviisuissa jo kolmannen kerran.
Loppukilpailu oli 18. maaliskuuta 2006 Tukholmassa, Globenissa. SVT:n lähetyksen tapahtumasta näytti Suomessa suorana FST.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Andreas Johnson | "Sing For Me" | 3 |
| 2. | Björn Kjellman | "Älskar du livet" | 9 |
| 3. | Linda Bengtzing | "Jag ljuger så bra" | 7 |
| 4. | The Poodles | "Night of Passion" | 4 |
| 5. | Magnus Carlsson | "Lev livet!" | 8 |
| 6. | Rednex | Mama Take Me Home" | 6 |
| 7. | Carola | "Evighet" | 1 |
| 8. | Magnus Bäcklund | "The Name of Love" | 5 |
| 9. | Kikki Danielsson | "Idag & imorgon" | 10 |
| 10. | BWO | "Temple of Love" | 2 |
Voittaja Carola Häggkvist edusti Ruotsia Euroviisuissa 2006, jotka pidettiin Ateenassa toukokuussa, sijoittuen viidenneksi.
Viimeaikaiset kilpailut > Melodifestivalen 2007

Aiempien vuosien tapaan Melodifestivalenin karsintoihin osallistui 2007 kaikkiaan 32 artistia. Neljä esikarsintaa järjestettiin helmikuun kuluessa Jönköpingissä, Göteborgissa, Örnsköldsvikissä ja Gävlessä, Andra chansen 3. maaliskuuta Nyköpingissä. Kiinnostus esikarsintoihin oli edellisvuosia suurempaa ja Andra chansenissa annettiin yhteensä yli miljoona puhelinääntä. Lauantaina 10. maaliskuuta Tukholman Globenissa järjestettävässä loppukilpailussa esiintyvät jälleen karsintojen 10 parhaiten menestynyttä osallistujaa.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Andreas Johnson | "Little Bit of Love" | 2 |
| 2. | Sonja Aldén | "För att du finns" | 6 |
| 3. | Anna Book | "Samba Sambero" | 9 |
| 4. | Sebastian | "When the Night Comes Falling" | 8 |
| 5. | Marie Lindberg | "Trying to Recall" | 5 |
| 6. | Måns Zelmerlöw | "Cara Mia" | 3 |
| 7. | Tommy Nilsson | "Jag tror på människan" | 10 |
| 8. | Sanna Nielsen | "Vågar du, vågar jag" | 7 |
| 9. | Sarah Dawn Finer | "I Remember Love" | 4 |
| 10. | The Ark | "The Worrying Kind" | 1 |
Kilpailun voitti The Ark -yhtye laulajansa Ola Salon säveltämällä ja sanoittamalla kappaleella "The Worrying Kind". Voittaja oli selvä, sillä se sai eniten sekä tuomaripisteitä että puhelinääniä. Tuomaripisteitä toiseksi eniten saanut Andreas Johnson jäi puhelinäänissä kolmanneksi ja lopputuloksissa toiseksi, kun taas toiseksi eniten puhelinääniä kerännyt Måns Zelmerlöw jäi lopulta kolmanneksi. Äänestäjien määrässä tehtiin ennätys, puhelinääniä annettiin finaalissa yli kaksi miljoonaa. The Ark edusti Ruotsia Eurovision laulukilpailussa 2007, joka järjestettiin Helsingissä 12. toukokuuta 2007.
Viimeaikaiset kilpailut > Melodifestivalen 2008

Ruotsin edustajaksi vuoden 2008 Eurovision laulukilpailuun valittiin Charlotte Perrelli 15. maaliskuuta 2008. Toiseksi sijoittui yleisön suosikki Sanna Nielsen ja kolmanneksi BWO.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Charlotte Perrelli | "Hero" | 1 |
| 2. | Sibel Redzep | "That Is Where I'll Go" | 7 |
| 3. | Rongedal | "Just a Minute" | 4 |
| 4. | Linda Bengtzing | "Hur svårt kan de’ va’" | 5 |
| 5. | Christer Sjögren | "I love Europe" | 9 |
| 6. | Amy Diamond | "Thank You" | 8 |
| 7. | Sanna Nielsen | "Empty Room" | 2 |
| 8. | Nordman | "I lågornas sken" | 6 |
| 9. | Frida Muranius feat. Headline | "Upp o hoppa" | 10 |
| 10. | BWO | "Lay Your Love On Me" | 3 |
Viimeaikaiset kilpailut > Melodifestivalen 2009

Ruotsin edustajaksi vuoden 2009 Eurovision laulukilpailuun valittiin Malena Ernman 14. maaliskuuta 2009. Toiseksi tuli Caroline af Ugglas ja kolmanneksi E.M.D.. Tuomaristot ja yleisö olivat huomattavan erimielisiä tuloksista. Voittaja ja toiseksi tullut saivat eniten puhelinääniä, mutta järjestyksessä vain neljänneksi vähiten ja viidenneksi eniten tuomariääniä. Tuomaristojen suosikki "Hope & Glory" sai viidenneksi eniten puhelinääniä ja sijoittui neljänneksi.
Vuonna 2009 oli myös poikkeuksena villikortti - järjestely. Kilpailussa oli normaaliin tapaan 4 osakilpailua joista sijat 1.-4. etenivät kaksintaisteluun sekä sijat 5-8 putosivat pois kilpailusta. Finaaliin pääsi kaksintaisteluiden sekä toisen mahdollisuuden kautta 10 esitystä mutta kansainvälinen raati sai vielä päästää suoraan finaaliin yhden esityksen joka oli jo pudonnut kilpailusta. Kansainvälinen raati päästi villillä kortilla finaaliin "Alla" kappaleen jonka esittäjänä oli "Sofia", Tämä kappale sijoittu 3. osakilpailussa sijalle 7. eli putosi kilpailusta mutta villin kortin ansiota esitys osallistui finaaliin jossa se sijoittui sijalle 10.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Måns Zelmerlöw | "Hope & Glory" | 4 |
| 2. | Caroline af Ugglas | "Snälla snälla" | 2 |
| 3. | Agnes | "Love Love Love" | 8 |
| 4. | H.E.A.T | "1000 Miles" | 7 |
| 5. | Emilia | "You're My World" | 9 |
| 6. | Alcazar | "Stay the Night" | 5 |
| 7. | Sarah Dawn Finer | "Moving On" | 6 |
| 8. | E.M.D. | "Baby Goodbye" | 3 |
| 9. | Sofia | "Alla" | 10 (Villikortti) |
| 10. | Molly Sandén | "Så vill stjärnorna" | 11 |
| 11. | Malena Ernman | "La Voix" | 1 |
Viimeaikaiset kilpailut > Melodifestivalen 2010

Ruotsin edustajaksi vuoden 2010 Eurovision laulukilpailuun valittiin Anna Bergendahl 13. maaliskuuta 2010. Toiseksi tuli tuomaristojen suosikki Salem Al Fakir ja kolmanneksi Eric Saade.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Darin | "You're Out Of My Life" | 4 |
| 2. | Pernilla Wahlgren | "Jag vill om du vågar" | 10 |
| 3. | Andreas Johnson | "We Can Work It Out" | 6 |
| 4. | Timoteij | "Kom" | 5 |
| 5. | Peter Jöback | "Hollow" | 9 |
| 6. | Ola Svensson | "Unstoppable" | 7 |
| 7. | Jessica Andersson | "I Did It for Love" | 8 |
| 8. | Salem Al Fakir, | "Keep On Walking" | 2 |
| 9. | Anna Bergendahl | "This Is My Life" | 1 |
| 10. | Eric Saade | "Manboy" | 3 |
Viimeaikaiset kilpailut > Melodifestivalen 2011

Ruotsin edustajaksi vuoden 2011 Eurovision laulukilpailuun valittiin Eric Saade 12. maaliskuuta 2011. Toiseksi tuli Danny Saucedo ja kolmanneksi The Moniker.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Danny Saucedo | "In the Club" | 2 |
| 2. | Sara Varga | "Spring för livet" | 9 |
| 3. | The Moniker | "Oh my God!" | 3 |
| 4. | Brolle | "7 Days and 7 Nights" | 10 |
| 5. | Linda Bengtzing | "E det fel på mig?" | 7 |
| 6. | Nicke Borg | "Leaving Home" | 8 |
| 7. | Swingfly | "Me and my Drum" | 5 |
| 8. | Sanna Nielsen | "I'm in Love" | 4 |
| 9. | The Playtones | "The King" | 6 |
| 10. | Eric Saade | "Popular" | 1 |
Viimeaikaiset kilpailut > Melodifestivalen 2012

Ruotsin edustajaksi vuoden 2012 Eurovision laulukilpailuun valittiin Loreen 10. maaliskuuta 2012.
Loreen voitti Eurovision laulukilpailun 2012 Bakussa 27. toukokuuta 2012.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | David Lindgren | "Shout It Out" | 4 |
| 2. | Thorsten Flinck &  Revolutionsorkestern | "Jag reser mig igen" | 8 |
| 3. | Dead by April | "Mystery" | 7 |
| 4. | Lisa Miskovsky | "Why Start a Fire?" | 9 |
| 5. | Top Cats | "Baby Doll" | 6 |
| 6. | Loreen | "Euphoria" | 1 |
| 7. | Ulrik Munther | "Soldiers" | 3 |
| 8. | Björn Ranelid feat. Sara Li | "Mirakel" | 10 |
| 9. | Molly Sandén | "Why Am I Crying?" | 5 |
| 10. | Danny Saucedo | "Amazing" | 2 |
Viimeaikaiset kilpailut > Melodifestivalen 2013

Ruotsin edustajaksi kotimaassa järjestettyyn vuoden 2013 Eurovision laulukilpailuun valittiin 9. maaliskuuta 2013 Solnan Friends Arenalla Robin Stjernberg kappaleella "You" . "You" on toistaiseksi ainoa Andra chansenissa kilpaillut kappale, joka on voittanut Melodifestivalenin.
Friends Arena oli myös Eurovision laulukilpailun mahdollinen areena. Friends Arenan katsojakapasiteetti konserteissa on 67 500, joka olisi tehnyt siitä kaikkien aikojen suurimman Eurovision laulukilpailussa käytetyn areenan, jos olisi tullut valituksi. Euroviisuja ei kuitenkaan pidetty siellä vaan Malmössä huomattavasti pienemmällä Malmö Arenalla.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Ulrik Munther | "Tell the World I'm Here" | 3 |
| 2. | David Lindgren | "Skyline" | 8 |
| 3. | State of Drama | "Falling" | 9 |
| 4. | Anton Ewald | "Begging" | 4 |
| 5. | Louise Hoffsten | "Only the Dead Fish Follow the Stream" | 5 |
| 6. | Ralf Gyllenhammar | "Bed on Fire" | 7 |
| 7. | Ravaillacz | "En riktig jävla schlager" | 10 |
| 8. | Sean Banan | "Copacabanana" | 6 |
| 9. | Robin Stjernberg | "You" | 1 |
| 10. | Yohio | "Heartbreak Hotel" | 2 |
Viimeaikaiset kilpailut > Melodifestivalen 2014

Kilpailun finaali järjestettiin toista kertaa Friends Arenalla 8. maaliskuuta 2014.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Anton Ewald | "Natural" | 10 |
| 2. | Ellen Benediktson | "Songbird" | 7 |
| 3. | Alcazar | "Blame It on the Disco" | 3 |
| 4. | Oscar Zia | "Yes We Can" | 8 |
| 5. | Linus Svenning | "Bröder" | 5 |
| 6. | Helena Paparizou | "Survivor" | 4 |
| 7. | Yohio | "To the End" | 6 |
| 8. | Sanna Nielsen | "Undo" | 1 |
| 9. | Panetoz | "Efter solsken" | 9 |
| 10. | Ace Wilder | "Busy Doin' Nothin'" | 2 |
Viimeaikaiset kilpailut > Melodifestivalen 2015

Kilpailun finaali järjestettiin kolmatta kertaa Friends Arenalla 14. maaliskuuta 2015.
Zelmerlöw voitti Eurovision laulukilpailun 2015 Wienissä 23. toukokuuta 2015.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Samir & Viktor | "Groupie" | 8 |
| 2. | JTR | "Building It Up" | 10 |
| 3. | Dinah Nah | "Make Me (La La La)" | 12 |
| 4. | Jon Henrik Fjällgren | "Jag är fri (Manne Leam Frijje)" | 2 |
| 5. | Jessica Andersson | "Can't Hurt Me Now" | 11 |
| 6. | Måns Zelmerlöw | "Heroes" | 1 |
| 7. | Linus Svenning | "Forever Starts Today" | 6 |
| 8. | Isa | "Don't Stop" | 7 |
| 9. | Magnus Carlsson | "Möt mig i Gamla stan" | 9 |
| 10. | Eric Saade | "Sting" | 5 |
| 11. | Mariette | "Don't Stop Believing" | 3 |
| 12. | Hasse Andersson | "Guld och gröna skogar" | 4 |
Viimeaikaiset kilpailut > Melodifestivalen 2016

Kilpailun finaali järjestettiin 12. maaliskuuta 2016 neljättä kertaa Friends Arenalla.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Panetoz | "Håll om mig hårt" | 8 |
| 2. | Lisa Ajax | "My heart wants me dead" | 7 |
| 3. | David Lindgren | "We are your tomorrow" | 11 |
| 4. | SaRaha | "Kizunguzungu" | 9 |
| 5. | Oscar Zia | "Human" | 2 |
| 6. | Ace Wilder | "Don't worry" | 3 |
| 7. | Robin Bengtsson | "Constellation prize" | 5 |
| 8. | Molly Sandén | "Youniverse" | 6 |
| 9. | Boris René | "Put your love on me" | 10 |
| 10. | Frans | "If I Were Sorry" | 1. |
| 11. | Wiktoria | "Save me" | 4 |
| 12. | Samir & Viktor | "Bada nakna" | 12 |
Viimeaikaiset kilpailut > Melodifestivalen 2017

Kilpailun finaali järjestettiin 11. maaliskuuta 2017 viidettä kertaa Friends Arenalla.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Ace Wilder | "Wild Child" | 7 |
| 2. | Boris René | "Her Kiss" | 8 |
| 3. | Lisa Ajax | "I Don't Give A" | 9 |
| 4. | Robin Bengtsson | "I Can’t Go On" | 1 |
| 5. | Jon Henrik Fjällgren feat. Aninia | "En värld full av strider (Vearelde gusnie jeenh vigkieh)" | 3 |
| 6. | Anton Hagman | "Kiss You Goodbye" | 10 |
| 7. | Mariette | "A Million Years" | 4 |
| 8. | FO&O | "Gotta Thing About You" | 11 |
| 9. | Nano | "Hold On" | 2 |
| 10. | Wiktoria | "As I Lay Me Down" | 6 |
| 11. | Benjamin Ingrosso | "Good Lovin'" | 5 |
| 12. | Owe Thörnqvist | "Boogieman Blues" | 12 |
Viimeaikaiset kilpailut > Melodifestivalen 2018

Kilpailun finaali järjestettiin 10. maaliskuuta 2018 kuudetta kertaa Friends Arenalla.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Méndez | "Everyday" | 12 |
| 2. | Renaida | "All the Feels" | 9 |
| 3. | Martin Almgren | "A Bitter Lullaby" | 8 |
| 4. | John Lundvik | "My Turn" | 3 |
| 5. | Jessica Andersson | "Party Voice" | 11 |
| 6. | LIAMOO | "Party Voice" | 5 |
| 7. | Samir & Viktor | "Shuffla" | 6 |
| 8. | Mariette | "For You" | 4 |
| 9. | Felix Sandman | "Every Single Day" | 2 |
| 10. | Margaret | "In My Cabana" | 7 |
| 11. | Benjamin Ingrosso | "Dance You Off" | 1 |
| 12. | Rolandz | "Fuldans" | 10 |
Viimeaikaiset kilpailut > Melodifestivalen 2019

Kilpailun finaali järjestettiin 10. maaliskuuta 2019 seitsemättä kertaa Friends Arenalla.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Jon Henrik Fjällgren | "Norrsken (Goeksegh)" | 4 |
| 2. | Lisa Ajax | "Torn" | 9 |
| 3. | Mohombi | "Hello" | 5 |
| 4. | Lina Hedlund | "Victorious" | 11 |
| 5. | Bishara | "On My Own" | 2 |
| 6. | Anna Bergendahl | "Ashes to Ashes" | 10 |
| 7. | Nano | "Chasing Rivers" | 8 |
| 8. | Hanna Ferm & LIAMOO | "Hold You" | 3 |
| 9. | Malou Prytz | "I Do Me" | 12 |
| 10. | John Lundvik | "Too Late for Love" | 1 |
| 11. | Wiktoria | "Not with Me" | 6 |
| 12. | Arvingarna | "I Do" | 7 |
Viimeaikaiset kilpailut > Melodifestivalen 2020

Kilpailun finaali järjestettiin 7. maaliskuuta 2020 kahdeksatta kertaa Friends Arenalla.
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Victor Crone | "Troubled Waters" | 9 |
| 2. | Paul Rey | "Talking in My Sleep" | 6 |
| 3. | The Mamas | "Move" | 1 |
| 4. | Mohombi | "Winners" | 12 |
| 5. | Hanna Ferm | "Brave" | 4 |
| 6. | Méndez feat. Alvaro Estrella | "Vamos amigos" | 11 |
| 7. | Dotter | "Bulletproof" | 2 |
| 8. | Robin Bengtsson | "Take a Chance" | 8 |
| 9. | Mariette | "Shout It Out" | 10 |
| 10. | Felix Sandman | "Boys with Emotions" | 7 |
| 11. | Anna Bergendahl | "Kingdom Come" | 3 |
| 12. | Anis don Demina | "Vem är som oss" | 5 |
Viimeaikaiset kilpailut > Melodifestivalen 2021

Kilpailun finaali järjestettiin 13. maaliskuuta 2021 Tukholman Annexet-areenalla. Ruotsin edustajaksi valittiin Tusse kappaleella "Voices".
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Danny Saucedo | "Dandi dansa" | 7 |
| 2. | Klara Hammarström | "Beat of Broken Hearts" | 6 |
| 3. | Anton Ewald | "New Religion" | 11 |
| 4. | The Mamas | "In the Middle" | 3 |
| 5. | Paul Rey | "The Missing Piece" | 12 |
| 6. | Charlotte Perrelli | "Still Young" | 8 |
| 7. | Tusse | "Voices" | 1 |
| 8. | Alvaro Estrella | "Baila Baila" | 10 |
| 9. | Clara Klingenström | "Behöver inte dig idag" | 5 |
| 10. | Eric Saade | "Every Minute" | 2 |
| 11. | Dotter | "Little Tot" | 4 |
| 12. | Arvingarna | "Tänker inte alls gå hem" | 9 |
Viimeaikaiset kilpailut > Melodifestivalen 2022

Pääartikkeli: Melodifestivalen 2022
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Klara Hammarström | "Run to the Hills" | 6 |
| 2. | THEOZ | "Som du vill" | 7 |
| 3. | Anna Bergendahl | "Higher Power" | 12 |
| 4. | John Lundvik | "Änglavakt" | 8 |
| 5. | Tone Sekelius | "My Way" | 5 |
| 6. | Anders Bagge | "Bigger Than the Universe" | 2 |
| 7. | Robin Bengtsson | "Innocent Love" | 11 |
| 8. | Faith Kakembo | "Freedom" | 10 |
| 9. | LIAMOO | "Bluffin'" | 4 |
| 10. | Cornelia Jakobs | "Hold Me Closer" | 1 |
| 11. | Cazzi Opeia | "I Can't Get Enough" | 9 |
| 12. | Medina | "In i dimman" | 3 |
Viimeaikaiset kilpailut > Melodifestivalen 2023

Pääartikkeli: Melodifestivalen 2023
Finalistit esiintymisjärjestyksessä:
| Numero | Artisti | Laulu | Sija |
| --- | --- | --- | --- |
| 1. | Jon Henrik Fjällgren, Arc North feat. Adam Woods | "Where You Are (Sávežan)" | 4 |
| 2. | Tone Sekelius | "Rhythm of My Show" | 12 |
| 3. | Mariette | "One Day" | 8 |
| 4. | Marcus & Martinus | "Air" | 2 |
| 5. | Panetoz | "On My Way" | 10 |
| 6. | Maria Sur | "Never Give Up" | 9 |
| 7. | Smash Into Pieces | "Six Feet Under" | 3 |
| 8. | Kiana | "Where Did You Go" | 6 |
| 9. | Nordman | "Släpp alla sorger" | 11 |
| 10. | Loreen | "Tattoo" | 1 |
| 11. | Theoz | "Mer av dig" | 5 |
| 12. | Paul Rey | "Royals" | 7 |
Viimeaikaiset kilpailut > Melodifestivalen 2024

Pääartikkeli: Melodifestivalen 2024
Marcus & Martinus voitti Melodifestivalenin 2024 kappaleella "Unforgettable" Tukholmassa käydyssä finaalissa lauantaina 9. maaliskuuta 2024.
Finalistit esiintymisjärjestyksessä:
| Numero | Artisti | Kappale | Sija |
| --- | --- | --- | --- |
| 1 | Maria Sur | "When I'm Gone" | 7 |
| 2 | Jay Smith | "Back to My Roots" | 10 |
| 3 | Lisa Ajax | "Awful Liar" | 11 |

| 4 | Smash Into Pieces | "Heroes Are Calling" | 3 |
| 5 | Cazzi Opeia | "Give My Heart a Break" | 4 |
| 6 | Annika Wickihalder | "Light" | 8 |

| 7 | Marcus & Martinus | "Unforgettable" | 1 |
| 8 | Dotter | "It's Not Easy to Write a Love Song" | 12 |

| 9 | Medina | "Que Sera" | 2 |
| 10 | LIAMOO | "Dragon" | 5 |
| 11 | Jacqline | "Effortless" | 9 |
| 12 | Danny Saucedo | "Happy That You Found Me" | 6 |
Viimeaikaiset kilpailut > Melodifestivalen 2025

Pääartikkeli: Melodifestivalen 2025
Kirjallisuutta

Alf Björnberg: En liten sång som alla andra: Melodifestivalen 1959–1983. Väitöskirja, Göteborgs Universitet 1987. ISBN 91-85974-05-6